Odluka o ukidanju hrvatske kraljevske dvorske kancelarije (1869)
Obznana kr. namiestničkoga vieća kraljevinah Dalmacije,

Hèrvatske i Slavonije od 2. veljače 1869.,

O dokinutju dielovanja kr. dvorske kancelarije za kraljevinu Dalmaciju, Hèrvatsku i Slavoniju.

Njegovo c. kr. i apostolsko Veličanstvo blagoizvolilo je previšnjim ručnim pismom 
od 28. Siečnja 1868. premilostivo odobriti, da u smislu §. 55. ugarskog zakonskoga čl. 30. 
1868. ukinuti se imajuća kr. hèrv-slav. kancelarija dvorska dne 31. Siečnja t. g. 
dielovanje svoje dokinuti imade, i odrediti, da hrv.-slav.-dalm. ministarstvo ujedno sva ona
važnija agenda, u kojih je je ista kancelarija dvorska vlastna bila odlučivati u trećoj molbi, 
predbježno preuzeti, i sve do onoga vremena rukovoditi imade, dok ustrojstvo zemaljske 
autonomne vlade od hrv.-slav. sabor predloženo, i od Nj. Veličanstva previšnje sankcionirano bude.

Isto je tako zajedničko ugar.-hèrvatsko ministarstvo opredieljeno si zakonom o nagodbi, 
sklopljenoj medju kraljevinom Ugarskom i kraljevinami Hèrvatskom i Slavonijom, djelovanje
podpuno nastupilo, i s tim skopčana prava i dužnosti u podpunoj mjeri preuzelo.

<big>Zlatarović</big> s.r.            Vardian s.r.

Izvor:

österreichische nationalbibliothek Sbornik zakona i naredabah valjanih za kraljevinu Hrvatsku i Slavoniju za 1869. god. (komad I.-VIII., br 1.-18., str. 2), Zagreb 1870. Brzotiskom narodne tiskanice dra. Ljudevita Gaja

Izvori za hrvatsku povijest  Pravna povijest Hrvatska povijest Povijest 19. stoljeće